    
***ROMÂNIA***

***JUDEŢUL ALBA***

***COMUNA OCOLIȘ***

***CONSILIUL LOCAL***

**HOTĂRÂRE NR. 82/19.11.2024**

**Pentru completarea HCL nr.** **67/21.10.2024**

*privind* *anularea accesoriilor aferente obligațiilor bugetare principale restante la data de 31 august 2024, datorate bugetului local al Comunei Ocoliș , județul Alba,*

*conform O.U.G. nr. 107 din 04.09.2024*

Consiliul Local al Comunei Ocoliș, întrunit în ședința publică ordinară la data 19 noiembrie 2024 ;

Luând în dezbatere:

- proiectul de hotarare nr. 77/18.11.2024, privind completarea HCL nr. 67/21.10.2024 pentru anularea accesoriilor aferente obligațiilor bugetare principale restante la data de 31 august 2024, datorate bugetului local al Comunei Ocoliș , județul Alba, conform O.U.G. nr. 107 din 04.09.2024 ;

- referatul de aprobare nr. 3235 din 19.11.2024 întocmit de către primarul Comunei Ocoliș în calitate de initiator al proiectului de hotărâre;

- referatul de specialitate nr. 2836 din 19.11.2024, întocmit de către compartimentul impozite și taxe;

Luând în considerare prevederile:

- O.U.G. nr. 107 din 04.09.2024 pentru reglementarea unor măsuri fiscal- bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative;

- TITLUL IX Impozite și taxe locale din Legea nr. 227/2015 privind Codul fiscal, cu modificările și completările ulterioare;

- TITLUL IX Impozite și taxe locale din H.G. nr. 1/2016 privind aprobarea Normelor metodologice de aplicare a Codului fiscal;

- Legea nr. 207/2015 privind Codul de procedură fiscală, cu modificările și completările ulterioare;

Luând act de avizul comisiilor de specialitate ale Consiliului local Ocoliș ;

În temeiul art. 129 alin. (4) lit. c), e) și f), ale art. 139 alin. (3) lit. c), art. 140, precum și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

HOTĂRĂŞTE:

**Art. 1.** Hotararea nr. 67/21.10.2024, privind anularea accesoriilor aferente obligațiilor bugetare principale restante la data de 31 august 2024, datorate bugetului local al Comunei Ocoliș , județul Alba, conform O.U.G. nr. 107 din 04.09.2024, se completează cu încă un articol, astfel : (1) Debitorii care intenţionează să beneficieze de anularea obligaţiilor bugetare accesorii pot notifica organul fiscal cu privire la intenţia lor, până cel mai târziu la data depunerii cererii de anulare a accesorii nu mai târziu de data de 25 noiembrie 2024 sub sancţiunea decăderii.

(2) După primirea notificării prevăzute la alin. (1), organul fiscal verifică dacă debitorul şi-a îndeplinit obligaţiile declarative potrivit vectorului fiscal până la data depunerii notificării, efectuează stingerile, compensările şi orice alte operaţiuni necesare în vederea stabilirii cu certitudine a obligaţiilor bugetare ce constituie condiţie pentru acordarea facilităţii fiscale .

În cazul în care se constată că debitorul nu şi-a îndeplinit obligaţiile declarative, organul fiscal îl îndrumă potrivit art. 7 alin. (2) din Legea nr. 207/2015, cu modificările şi completările ulterioare.

(3) Organul fiscal eliberează din oficiu certificatul de atestare fiscală, pe care îl comunică debitorului, în termen de cel mult 5 zile lucrătoare de la data depunerii notificării.

(4) Organul fiscal are obligaţia de a clarifica cu debitorul eventualele neconcordanţe cu privire la obligaţiile bugetare ce constituie condiţie pentru acordarea facilităţii fiscale sau la cele care pot fi anulate.

(5) Pentru debitorii care au notificat organul fiscal potrivit alin. (1):

a) dobânzile, penalităţile şi toate accesoriile, care pot face obiectul anulării, se amână la plată în vederea anulării. În acest caz, organul fiscal central emite decizie de amânare la plată a dobânzilor, penalităţilor şi a tuturor accesoriilor;

b) procedura de executare silită nu începe sau se suspendă, după caz, pentru obligaţiile accesorii amânate la plată potrivit lit. a);

c) obligaţiile accesorii amânate la plată potrivit lit. a) nu se sting până la data soluţionării cererii de anulare a accesoriilor sau până la data de 25 noiembrie 2024 inclusiv, în cazul în care debitorul nu depune cerere de anulare a accesoriilor.

(6) Prevederile alin. (5) sunt aplicabile şi pe perioada cuprinsă între data depunerii cererii de anulare a accesoriilor şi data emiterii deciziei de soluţionare a cererii potrivit art. VIII alin. (1).

(7) Decizia de amânare la plată a dobânzilor, penalităţilor şi a tuturor accesoriilor îşi pierde valabilitatea în oricare dintre următoarele situaţii:

a) la data emiterii deciziei de anulare a accesoriilor sau a deciziei de respingere a cererii de anulare a accesoriilor, după caz;

b) la data de 25 noiembrie 2024 inclusiv, în cazul în care debitorul nu depune cerere de anulare a accesoriilor.

**Art. 2.** Restul prevederilor HCL nr. 67/21.10.2024, rămân neschimbate.

**Art. 3.** Compartimentul Impozite și taxe va duce la îndeplinire sarcinile din prezenta hotărâre.

**Art. 4.** Secretarul general al comunei Ocoliș va comunica prezenta hotărâre:Instituției Prefectului - Județul Alba, primarului Comunei Ocoliș, și o va aduce la cunoștință publică prin afișare.

Prezenta hotărâre a fost adoptată cu un număr de 9 voturi ”pentru”, din totalul de 9 consilieri, prezenti la sedință 9 consilieri .

Ocolis, 19 noiembrie 2024

PREŞEDINTELE ŞEDINŢEI, CONTRASEMNEAZĂ,

Consilier , Ioan BOZDOG *Secretar general al comunei ,*

*Paraschiva CHIRICA*

|  |  |  |
| --- | --- | --- |
| PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL **NR. 82 / 19.11.2024** | | |
| Operațiuni efectuate | Data ZZ/LL/AN | Semnătura persoanei responsabile să efectueze procedura |
| 1 | 2 | 3 |
| Adoptarea hotărârii1) s-a făcut cu majoritate □ simplă X absolută □ calificată2 | 19.11.2024 |  |
| Comunicarea către primar2) | 21.11.2024 |  |
| Comunicarea către prefectul județului3) | 23.11.2024 |  |
| Aducerea la cunoștința publică4)+5) | 23.11.2024 |  |
| Comunicarea, numai în cazul celei cu caracter individual4)+5) | . . . . . . . . . ./. . . . . . . . . ./. . . . . . . . . . | Nu este cazul |
| Hotărârea devine obligatorie6) sau produce efecte juridice7), după caz | 23.11.2024 |  |
| Extrase din Ordonanța de urgență a Guvernului nr. 57/2019 privind Codul administrativ, cu modificările și completările ulterioare: 1) Art. 139 alin. (1): "În exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz. (2) Prin excepție de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de consiliul local cu majoritatea calificată definită la art. 5 lit. dd), de două treimi din numărul consilierilor locali în funcție." 2) Art. 197 alin. (2): "Hotărârile consiliului local se comunică primarului." 3) Art. 197 alin. (1), adaptat: Secretarul general al comunei comunică hotărârile consiliului local al comunei prefectului în cel mult 10 zile lucrătoare de la data adoptării . . . 4) Art. 197 alin. (4): "Hotărârile . . . se aduc la cunoștința publică și se comunică, în condițiile legii, prin grija secretarului general al comunei." 5) Art. 199 alin. (1): "Comunicarea hotărârilor - cu caracter individual către persoanele cărora li se adresează se face în cel mult 5 zile de la data comunicării oficiale către prefect." 6) Art. 198 alin. (1): "Hotărârile . . . cu caracter normativ devin obligatorii de la data aducerii lor la cunoștință publică." 7) Art. 199 alin. (2): "Hotărârile . . . cu caracter individual produc efecte juridice de la data comunicării către persoanele cărora li se adresează." | | |